

ΡίφΙΛΙ^ςπεοΙ 6γ I 
ΤΗθοϋοΓοε Μουιηορι 
ϋβίε: 2007.07.ΜΠ1:56:03 
ΕΕ5Τ 
Ρθ35θπ: δίβΠθα ΡϋΡ 
(εΓηϋεύοΙεβ) | 
ίοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


18649 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1230 

18 Ιουλίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του Ιδρύματος με την επωνυμία 
«ΒΑΚΡΑΤΣΕΙΟ ΙΔΡΥΜΑ ΣΚΟΠΕΛΟΥ ΜΑΓΝΗΣΙΑΣ» 
και κύρωση του οργανισμού αυτού. 1 

ΑΠΟΦΑΣΕΙΣ 

Υπαγωγή επένδυσης της επιχείρησης «Μ0Ν031ΙΝ 

Α.Ε.» στις διατάξεις του ν. 3299/2004. 2 

Υπαγωγή επένδυσης της επιχείρησης «Σαιντ Κρίστοφερ 
Κρήτη Ξενοδοχειακές Τουριστικές και Εμπορικές Επι¬ 
χειρήσεις Ανώνυμη Εταιρεία» με δ.τ. «Σαιντ Κρίστο¬ 
φερ Κρήτη Α.Ε.» στις διατάξεις του ν. 3299/2004»... 3 

Υπαγωγή επένδυσης της εταιρείας «ΡΗΑΒΜΑΤΗΕΝ ΙΝ- 
ΤΕΒΝΑΤΙΟΝΑί 3.Α.» στις διατάξεις του ν.3299/2004. 4 

Προϋποθέσεις και διαδικασία εγγραφής στα δημιουργού- 
μενα Μητρώα, «Γεωργικών Συμβούλων» και «Συνεργα¬ 
τών Γεωργικών Συμβούλων», όσων έχουν εγγράφει στα 


τηρούμενα στο ΓΕΩΤ.Ε.Ε. Μητρώα «Δοκίμων Γ εωργικών 
Συμβούλων» και «Δοκίμων Συνεργατών Γεωργικών Συμ¬ 
βούλων», αντίστοιχα, κατά την πρώτη εφαρμογή του 
άρθρου 13 παρ.1 του Κανονισμού ΕΚ/1782/2003 και μέ¬ 
χρι τη δημιουργία των Μητρώων «Πιστοποιημένων Γε- 
ωργικών Συμβούλων» και «Πιστοποιημένων Συνεργα¬ 
τών Γ εωργικών Συμβούλων», τα οποία προβλέπει η υτί 
αριθμ. 303894/11.8.2006 («Συμπληρωματικά μέτρα για την 
εφαρμογή του Συστήματος Παροχής Συμβουλών σε Γε- 
ωργούς, ΕΚ/1782/2003») κοινή υπουργική απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης - Οικονομίας και Οικονομικών- Αγροτικής 
Ανάπτυξης και Τροφίμων (ΦΕΚ τ.Β' 1375/14.9.2006). 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του Ιδρύματος με την επωνυμία «ΒΑ- 
ΚΡΑΤΣΕΙΟ ΙΔΡΥΜΑ ΣΚΟΠΕΛΟΥ ΜΑΓΝΗΣΙΑΣ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Την υπ’ αριθμ. 32898/19.4.2001 δημόσια διαθήκη 


της Αντιγόνης Βακράτσα του Σταματίου, ενώπιον της 
συμβολαιογράφου Αθηνών Ευδοξίας Δημητρίου Σούλη- 
Νιάου, η οποία δημοσιεύθηκε νόμιμα με το υπ’ αριθμ. 
4839/19.10.2001 πρακτικό του Μονομελούς Πρωτοδικείου 
Αθηνών και καταχωρήθηκε στον τόμο 2443 με αριθ¬ 
μό 17, με την οποία σύστησε Ίδρυμα με την επωνυμία 
«ΒΑΚΡΑΤΣΕΙΟ ΙΔΡΥΜΑ ΣΚΟΠΕΛΟΥ ΜΑΓΝΗΣΙΑΣ» και με 
έδρα τη νήσο Σκόπελο Μαγνησίας. 

2) Τις διατάξεις των άρθρων: α) 95 και 98 του α.ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3) Την από 14.9.2006 γνωμοδότηση του Συμβουλίου 
Εθνικών Κληροδοτημάτων. 

4) Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών, με την οποία ανατέθηκαν αρμοδιότητες 
του Υπουργού Οικονομίας και Οικονομικών στους Υφυ¬ 
πουργούς Οικονομίας και Οικονομικών (ΦΕΚ 1432 Β'), 
όπως τροποποιήθηκε με την υπ’ αριθμ. 5733/ΔΙΟΕ 179/ 
9.2.2006 όμοια (ΦΕΚ 204/Β'). 

Με πρόταση της Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομίας και Οικο¬ 
νομικών, αποφασίζουμε: 

Αρθρο μόνο 

1. Εγκρίνουμε τη σύσταση του Ιδρύματος με την επω¬ 
νυμία «ΒΑΚΡΑΤΣΕΙΟ ΙΔΡΥΜΑ ΣΚΟΠΕΛΟΥ ΜΑΓΝΗΣΙΑΣ», 
η οποία έγινε με την υπ’ αριθμ. 32898/19.4.2001 δημόσια 
διαθήκη της Αντιγόνης Βακράτσα του Σταματίου, ενώ¬ 
πιον της Συμβολαιογράφου Αθηνών Ευδοξίας Δημητρίου 
Σούλη-Νιάου, η οποία δημοσιεύθηκε νόμιμα με το υπ’ 
αριθμ. 4839/19.10.2001 πρακτικό του Μονομελούς Πρω¬ 
τοδικείου Αθηνών και καταχωρήθηκε στον τόμο 2443 
με αριθμό 17. 

Τ ο Ίδρυμα τούτο αποτελεί Νομικό Πρόσωπο Ιδιωτικού 
Δικαίου, υπάγεται στην εποπτεία και τον έλεγχο των 
Υπουργών Οικονομίας και Οικονομικών και Εθνικής Παιδεί¬ 
ας και Θρησκευμάτων και διέπεται από τις διατάξεις της 
ανωτέρω συστατικής του πράξης, του παρακάτω οργανι¬ 
σμού, του α.ν. 2039/1939 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του Ιδρύματος τούτου, που αποτελείται από δέκα 
πέντε (15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς 
ιδρύματος με την επωνυμία 
«ΒΑΚΡΑΤΣΕΙΟ ΙΔΡΥΜΑ ΣΚΟΠΕΛΟΥ ΜΑΓΝΗΣΙΑΣ» 

Άρθρο Ιο 

Μορφή - Επωνυμία -Έδρα - Σφραγίδα 

1. Το κοινωφελές ίδρυμα με την επωνυμία «ΒΑΚΡΑ- 
ΤΣΕΙΟ ΙΔΡΥΜΑ ΣΚΟΠΕΛΟΥ ΜΑΓΝΗΣΙΑΣ» που συστή- 
θηκε από την Αντιγόνη Βακράτσα του Σταματίου με 
την υπ’ αριθμ. 32898/19.4.2001 διαθήκη της ενώπιον της 
Συμβολαιογράφου Αθηνών Ευδοξίας Δημητρίου Σούλη 
- Νιάου, αποτελεί νομικό πρόσωπο ιδιωτικού δικαίου και 
διέπεται από τις διατάξεις της συστατικής πράξης, του 
παρόντος οργανισμού, των άρθρων 108 επ. του Αστικού 
Κώδικα, του α.ν. 2039/1939, όπως ισχύει ο νόμος αυτός 
και εκάστοτε θα ισχύει, και των σε εκτέλεση του νόμου 
τούτου διαταγμάτων. 

2. Έδρα του ιδρύματος είναι η νήσος Σκόπελος του 
Νομού Μαγνησίας. 

3. Η σφραγίδα του ιδρύματος είναι στρογγυλή και 
αναγράφει περιμετρικά μέσα σε πλαίσιο την επωνυμία 
του ιδρύματος και το έτος εγκρίσεως της συστάσεώς 
του. 

Αρθρο 2 
Σκοπός 

1. Σκοπός του Ιδρύματος είναι: 

α) Η χορήγηση υποτροφιών σε αριστούχους νέους ή 
νέες που αποφοιτούν από τα Λύκεια της Σκοπέλου και 
της Γλώσσας Μαγνησίας, για τη συνέχιση των σπουδών 
τους στα διάφορα Ιδρύματα Τριτοβάθμιας Εκπαίδευ¬ 
σης (Πανεπιστήμια, Πολυτεχνεία κ.λπ.) της χώρας ή του 
εξωτερικού και για μια πενταετία (δετία) σε καθένα 
χωριστά και εφ’ όσον, σύμφωνα με τη βεβαίωση του 
Ιδρύματος, φοιτούν κανονικά. Η υποτροφία θα δίνεται 
μόνο στους αριστεύοντες και όχι στους πρωτεύοντες 
αυτούς, δηλαδή που δεν εξασφάλισαν «άριστα» αδια¬ 
κρίτως καταγωγής. 

β) Η υποτροφία θα χορηγείται σε όλους τους απο¬ 
φοίτους αριστεύοντες που θα εισάγονται στα Ανώ¬ 
τατα Εκπαιδευτικά Ιδρύματα με τις πρώτες τους εξε¬ 
τάσεις. 

γ) Θα χορηγείται για πέντε χρόνια και σε περίπτωση 
μεταπτυχιακών σπουδών στο εξωτερικό ή εσωτερικό 
θα συνεχίζεται για δύο ακόμη χρόνια. Ενώ σε περί¬ 
πτωση που ο υπότροφος σπουδάζει σε σχολές που 
απαιτούν περισσότερα χρόνια φοίτησης η υποτροφία 
παρατείνεται τόσο όσο και ο απαιτούμενος χρόνος για 
την ομαλή εξέλιξη των σπουδών. Στην περίπτωση δε 
μεταπτυχιακών σπουδών στο εξωτερικό και εσωτερικό 
θα παρατείνεται για δύο ακόμη χρόνια. 

Αρθρο 3 

Περιουσία- Πόροι 

Περιουσία του Ιδρύματος αποτελούν: 

Τα ακίνητα που διέθεσε στο ίδρυμα η Αντιγόνη Βα¬ 
κράτσα ήτοι: 

α) Ένας ελαιώνας κείμενος στη θέση «Κοτρωνάκι» της 
κτηματικής περιφέρειας του Δήμου Σκοπέλου εκτάσε- 


ως 5.838,85 τετραγωνικών μέτρων, ο οποίος συνορεύει 
ολόγυρα με ιδιοκτησίες κληρονόμων Νικ. Βαφίνη, Ιεράς 
Μονής Μεγίστης Λαύρας, Νικολάου Κλωνάρη και δημό¬ 
σιους δρόμους. 

β) Ένας ελαιώνας κείμενος στη θέση «ΛΑΛΑΡΙΑ» της 
κτηματικής περιφέρειας του Δήμου Σκοπέλου, εκτά- 
σεως 2.787,95 τετ. μέτρων και τμήμα αυτού 48,85 τετ. 
μέτρων το οποίο αποχωρίσθηκε από τη διάνοιξη του 
δημόσιου δρόμου και κείται ένθεν του δρόμου αυτού, 
ο οποίος συνορεύει ολόγυρα με ιδιοκτησίες Γεωργίου 
Απ. Λεμονή, αγροτική οδό, επαρχιακή οδό Σκοπέλου- 
Γλώσσας, ιδιοκτησία Αργ. Χατζητρακόσα και Αλεξ. Αγ- 
γελέτου, άλλη αγροτική οδό, ιδιοκτησία Γ. Κοσύφη και 
Σταμ. Περισσή. 

γ) Δύο ελαιώνες κείμενοι στην αυτή θέση «Λαλαριά» 
της κτηματικής περιφέρειας του Δήμου Σκοπέλου, οι 
οποίοι διαχωρίζονται μεταξύ με δημόσιο δρόμο κάθετο 
προς την επαρχιακή οδό Σκοπέλου-Γλώσσης από τους 
οποίους ο ένας έχει έκταση 6.329,57 τετ. μέτρων και 
συνορεύει με ιδιοκτησίες Κ. Κυράνη, Σπύρου, δρόμο και 
άλλους ιδιοκτήτες και την επαρχιακή οδό Σκοπέλου- 
Γλώσσας και ο άλλος (κείμενος νοτιοανατολικά) έχει 
έκταση 6199,97 τετραγωνικών μέτρων και συνορεύει με 
ιδιοκτησίες Δ. Σάββα, Λάμπρου Χρηστίνη, και άλλους 
ιδιοκτήτες και την επαρχιακή οδό Γλώσσης- Σκοπέλου. 
Επιπλέον τα μετρητά χρήματα που ήταν κατατεθειμένα 
επ’ ονόματι της διαθέτιδος στο Υποκατάστημα Λονδίνου 
της Εθνικής Τράπεζας της Ελλάδος και κατατεθειμένα 
σήμερα στον λογαριασμό του ιδρύματος με υπ’ αριθμ. 
471/765450-29 στο κατάστημα Σκοπέλου Μαγνησίας της 
ίδιας Τράπεζας ανέρχονται στο ποσό των 400.276,93 
ευρώ. 

Πόροι του ιδρύματος είναι: 

α) Τα εισοδήματα από την εκμετάλλευση των ακινή¬ 
των που αναφέρονται ανωτέρω. 

β) Οι τόκοι από τα κατατεθειμένα στην Τράπεζα ή σε 
άλλους Πιστωτικούς Οργανισμούς, χρήματα 

γ) Οι χρηματικές παροχές ή επιχορηγήσεις καθώς και 
οι κληρονομιές, κληροδοσίες και δωρεές οποιουδήποτε 
φυσικού ή νομικού προσώπου προς αυτό. 

Αρθρο 4 
Διοίκηση 

1- Το ίδρυμα διοικείται από εννιαμελές (9) Διοικητικό 
Συμβούλιο που αποτελείται από τους: α) Τον εκάστοτε 
Δήμαρχο Σκοπέλου, ως Πρόεδρο β) τον εκάστοτε Λυκει¬ 
άρχη Σκοπέλου, γ) Τον εκάστοτε Λυκειάρχη Γλώσσης, δ) 
Τον Ιωάννη- Βασίλειο Γεωργίου Ρεμπάκη ε) την Μαρία 
Δελήτσικου - Παπαχρήστου στ) τον Κωνσταντίνο Πανα- 
γιώτου Λεμονή, Διευθυντή Εθνικής Τραπέζης Σκοπέλου 
ζ) την Κυρατσούλα Ραμαντάνη σύζυγο Ανδρέα Λατζούνη 
η) Την Σοφία Λεμονή σύζυγο Αποστόλου Κρικίδη θ) Τον 
Κωνσταντίνο Καλλιανό, ιερέα. 

Αναπληρωματικά μέλη ορίζονται οι: 

α) Ο εκάστοτε Γυμνασιάρχης Σκοπέλου, β) ο Κωνστα¬ 
ντίνος Παναγιώτη Σκούρας, δικηγόρος, γ) η Ζαφειρούλα 
©ωμά Λεμονή δ) η Σοφία Βαλσαμάκη - Πιτσινή και ε) ο 
Νικόλαος Εμμανουήλ Βλαχάκης. 

2.- Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Αντιπρόεδρο, 
τον Γ ενικό Γ ραμματέα και τον Τ αμία. 

3. - Τα μέλη του Διοικητικού Συμβουλίου είναι ισόβια. 
Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποι- 
οδήποτε λόγο κάποιου από τα μέλη του Διοικητικού 
Συμβουλίου, η κενή θέση θα συμπληρώνεται με από¬ 
φαση των υπολοίπων μελών, σύμφωνα με τις διατάξεις 
της συστατικής πράξης και του άρθρου 99 του α.ν. 
2039/1939. 

4. - Το Διοικητικό Συμβούλιο συνεδριάζει τακτικά κάθε 
έξι (6) μήνες και εκτάκτως όποτε το ζητήσει ο Πρόεδρος 
ή τέσσερα (4) από τα μέλη του, με γραπτή αίτησή τους 
προς τον Πρόεδρο, πάντοτε όμως έπειτα από πρόσκλη¬ 
ση του Προέδρου. 

5. - Το Διοικητικό Συμβούλιο βρίσκεται σε απαρτία 
όταν τα παρόντα μέλη είναι περισσότερα από τα απά¬ 
ντα. Μεταξύ των παρόντων πρέπει, υποχρεωτικά, να 
είναι ο Πρόεδρος ή ο νόμιμος αναπληρωτής του 

6. - Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας η γνώμη με την οποία συντάσ- 
σεται ο Πρόεδρος. 

7. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί 
και η κενή θέση αυτού συμπληρώνεται κατά τα οριζό¬ 
μενα στην παρ. 3 του παρόντος άρθρου. 

8. - Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. Τα πρακτικά υπογράφονται 
από όλα τα μέλη που συμμετέχουν στη συνεδρίαση. 

9. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως 
οδοιπορικών ή άλλων εξόδων που δαπάνησαν για την 
εκτέλεση της υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου 
και αποδεικνύεται ότι πραγματοποιήθηκαν νόμιμα. 

10. - Τα αναπληρωματικά μέλη μπορούν να συμμετέ¬ 
χουν στις συνεδριάσεις χωρίς ψήφο, εφόσον υπάρχει 
απαρτία των παρόντων μελών. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και γενικά αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού, του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο προς 
έγκριση στην αρμόδια από το νόμο Αρχή τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και τον γενικό ισολογισμό του ενεργητικού 
και του παθητικού του ιδρύματος. 


β) Αποφασίζει για την πρόσληψη του αναγκαίου 
προσωπικού του ιδρύματος, με την προϋπόθεση όμως 
ότι υπάρχει αντίστοιχη πίστωση στον εγκεκριμένο 
προϋπολογισμό του. Προσδιορίζει τα δικαιώματα, 
τις υποχρεώσεις και τα ειδικότερα καθήκοντα του 
παραπάνω προσωπικού, καθώς και την αμοιβή του, 
σύμφωνα με τους όρους των συλλογικών συμβάσεων 
εργασίας και τις διατάξεις, γενικότερα, της εργατικής 
νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον επτά (7) ημέρες πριν από τη 
συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός εάν πρόκειται για επείγου¬ 
σα υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τ ον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, το μεγαλύτερο σε ηλικία τακτικό 
μέλος του Διοικητικού Συμβουλίου. 

Αρθρο 7 

Αρμοδιότητες Αντιπροέδρου 

1. Ο/Η Αντιπρόεδρος του ιδρύματος αναπληρώνει τον 
Πρόεδρο σε περίπτωση κωλύματος ή απουσίας του. 

2. Το Διοικητικό Συμβούλιο διατηρεί το δικαίωμα να 
αναθέτει μέρος ή όλες τις αρμοδιότητες του/της Αντι¬ 
προέδρου σε άλλον Σύμβουλο. 

3. Τ ον/την Αντιπρόεδρο, όταν απουσιάζει ή κωλύεται, 
αναπληρώνει άλλο μέλος του Διοικητικού Συμβουλίου 
που ορίζεται με απόφασή του. 

Άρθρο 8 

Αρμοδιότητες Γραμματέα 

1. Ο Γραμματέας του Ιδρύματος 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοι¬ 
κητικού Συμβουλίου 

γ) Διεκπεραιώνει την αλληλογραφία. 

δ) Φυλάσσει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια αυτών. 

2. - Ο Γραμματέας μπορεί, εφόσον κρίνεται αιτιολογη¬ 
μένα απαραίτητο (λόγω ειδικών συνθηκών) να βοηθείται 
από υπάλληλο του ιδρύματος, την ευθύνη όμως για τις 
ενέργειες τούτου φέρει πάντοτε ο ίδιος. 

3. - Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 9 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάσσει τα διαχειριστικά βιβλία και 
στοιχεία του ιδρύματος. 

στ) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος, του Διοικητικού Συμβουλίου που ορίζε¬ 
ται με απόφαση αυτού. 

Άρθρο 10 

Επιλογή και ανακήρυξη υποτρόφων 

Δικαίωμα υποτροφίας θα έχουν όσοι πληρούν τις προ¬ 
ϋποθέσεις οι οποίες αναφέρονται στην παράγραφο α) 
του άρθρου 3 του παρόντος. 

Η επιλογή και ανακήρυξη των υποτρόφων γίνεται 
χωρίς διαγωνισμό αλλά κατόπιν υποβολής αιτήσεως 
σύμφωνα με τις διατάξεις της συστατικής πράξης, του 
παρόντος οργανισμού, του α.ν. 2039/1939 και του από 
18.8.1941, καν. Δ/τος (ΦΕΚ 286 Α'). 

Άρθρο 11 

Χορήγηση υποτροφιών 

1. Το ποσό της μηνιαίας ή ετήσιας υποτροφίας κάθε 
υποτρόφου καθορίζεται με απόφαση του Διοικητικού 
Συμβουλίου, ανάλογα με το ύψος των καθαρών εσόδων 
του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις 


της συστατικής πράξης του ιδρύματος, του άρθρου 54 
του α.ν. 2039/1939 και του άρθρου 28 του, από 18.8.1941, 
καν. Δ/τος (ΦΕΚ 286 Α'). 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27 του, από 18.8.1941, καν. Δ/τος (ΦΕΚ 286 Α'). 

3, Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται στο άρθρο 3 
παρ. α (συμπλήρωση διετίας και μη κανονική φοίτηση) 
ως και τυχόν άλλες προϋποθέσεις που ορίζονται από 
το άρθρο 29 του ανωτέρω Κανονιστικού Διατάγματος, 
οι οποίες διαπιστώνονται με πράξη του Διοικητικού 
Συμβουλίου του ιδρύματος, που έχει υποχρέωση να 
παρακολουθεί την όλη πορεία των σπουδών και να 
αξιώνει απ'αυτούς την υποβολή, κάθε έτος, αποδεικτι¬ 
κών στοιχείων της επίδοσής τους. 

Άρθρο 12 

Οικονομική διαχείριση 

Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Προεδρικού Διατάγματος έγκρισης 
της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολο¬ 
γιακού έτους, με απόφαση του Διοικητικού Συμβουλίου 
που λαμβάνεται στην πρώτη συνεδρίασή του. 

Άρθρο 13 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνται τα ονόμα¬ 
τα των υποτρόφων, η σχολή που φοιτούν, ο χρόνος και 
το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρ¬ 
θρου 34 του, από 18.8.1941, καν. Δ/τος (ΦΕΚ 286 Α'). 

ε) Βιβλίο περιουσιακών στοιχείων. 

στ) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης του 
σκοπού του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 

110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Αρθρο 15 

Διάλυση του Ιδρύματος-Τύχη περιουσίας αυτού 

1) Το Ιδρυμα διαλύεται όταν και όπως ο νόμος ορί¬ 
ζει. 

2) Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δήμο Σκο¬ 
πέλου, ως κεφάλαιο αυτοτελούς διαχειρίσεως για την 
εκτέλεση των ίδιων σκοπών και με την ίδια επωνυμία. 

Στην Υπουργό Εθνικής Παιδείας και Θρησκευμάτων 
και στον Υφυπουργό Οικονομίας και Οικονομικών ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 25 Ιουνίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 
-♦- 

ΑΠΟΦΑΣΕΙ Σ 

( 2 ) 

Υπαγωγή επένδυσης της επιχείρησης «ΜΟΝΟδυΝ 
Α.Ε.» στις διατάξεις του ν. 3299/2004 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ' αριθμ. πρωτ. 21167/ΥΠΕ/4/00770/Ν.3299/2004/ 
2.7.2007 απόφαση του Υπουργού και του Υφυπουργού 
Οικονομίας και Οικονομικών εγκρίθηκε η υπαγωγή στις 
διατάξεις του ν. 3299/2004 της επιχείρησης «ΜΟΝΟδυΝ 
Α.Ε.», για την ενίσχυση επένδυσής της με το κίνητρο 
της επιχορήγησης, που αναφέρεται στην ίδρυση ξενο¬ 
δοχειακής μονάδας 5*, δυναμικότητας 180 δωματίων, 
360 κλινών, στο Αγιο Φωκά Κώ της Επαρχίας Κώ του 
Νομού Δωδεκανήσου, συνολικής δαπάνης είκοσι τεσσά¬ 
ρων εκατομμυρίων επτακοσίων χιλιάδων (24.700.000,00) 
ευρώ με ποσοστό επιχορήγησης 50%, ήτοι δώδεκα εκα¬ 
τομμυρίων τριακοσίων πενήντα χιλιάδων (12.350.000,00) 
ευρώ. 

- Με την επένδυση θα δημιουργηθούν εβδομήντα πέ¬ 
ντε (75) νέες θέσεις εργασίας (43,9 ΕΜΕ). 

- Ημερομηνία γνωμοδότησης της επιτροπής: 
20.4.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 


(3) 

Υπαγωγή επένδυσης της επιχείρησης «Σαιντ Κρίστοφερ 
Κρήτη Ξενοδοχειακές Τουριστικές και Εμπορικές Επι¬ 
χειρήσεις Ανώνυμη Εταιρεία» με δ.τ. «Σαιντ Κρίστο¬ 
φερ Κρήτη Α.Ε.» στις διατάξεις του ν. 3299/2004» 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. πρωτ. 22961 /ΥΠΕ/4/00670/ν.3299/ 
2004/2.7.2007 απόφαση του Υπουργού και του Υφυπουρ¬ 
γού Οικονομίας και Οικονομικών εγκρίθηκε η υπαγωγή 
στις διατάξεις του ν. 3299/2004 της επιχείρησης «Σαιντ 
Κρίστοφερ Κρήτη Ξενοδοχειακές Τουριστικές και Εμπο¬ 
ρικές Επιχειρήσεις Ανώνυμη Εταιρεία» με δ.τ. « Σαιντ 
Κρίστοφερ Κρήτη Α.Ε.» για την ενίσχυση επένδυσής 
της με το κίνητρο επιχορήγησης, που αναφέρεται στην 
ίδρυση ξενοδοχειακής μονάδας 5*, δυναμικότητας 393 
δωματίων, 615 κλινών, στο Δήμο Σητείας του Νομού 
Λασιθίου Κρήτης, συνολικής επιχορηγούμενης δαπάνης 
είκοσι επτά εκατομμυρίων εκατόν εβδομήντα εννέα χι¬ 
λιάδων (27.179.000,00) ευρώ με ποσοστό επιχορήγησης 
35%, ήτοι ποσό εννέα εκατομμυρίων πεντακοσίων δώ¬ 
δεκα χιλιάδων εξακοσίων πενήντα (9.512.650,00) ευρώ. 

Με την επένδυση θα δημιουργηθούν εβδομήντα δύο 
(72) νέες θέσεις εργασίας (39,0 ΕΜΕ). Ημερομηνία γνω¬ 
μοδότησης της επιτροπής: 3.4.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

(4) 

Υπαγωγή επένδυσης της εταιρείας «ΡΗΑΒΜΑΤΗΕΝ 
ΙΝΤΕΒΝΑΤΙΟΝΑΙ 8.Α.» στις διατάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 29357/ΥΠΕ/4/00484/Ε/Ν.3299/3.7.2007 
απόφαση του Υπουργού και του Υφυπουργού Οικονο¬ 
μίας και Οικονομικών, εγκρίθηκε η υπαγωγή στις δι¬ 
ατάξεις του ν. 3299/2004, επένδυσης της εταιρείας 
«ΡΗΑΒΜΑΤΗΕΝ ΙΝΤΕΒΝΑΤΙΟΝΑΙ 8.Α.» που αναφέρεται 
στην ίδρυση μονάδας παραγωγής φαρμακευτικών σκευ¬ 
ασμάτων, στην τοποθεσία ΒΙΟ.ΠΑ Σαπών του Δ. Σαπών 
του Ν. Ροδόπης, συνολικής επιχορηγούμενης δαπάνης 
τριάντα δύο εκατομμυρίων τριακοσίων ογδόντα έξι χι¬ 
λιάδων ευρώ (32.386.000 €), με ποσοστό επιχορήγησης 
50%, ήτοι ποσό επιχορήγησης δέκα έξι εκατομμυρίων 
εκατόν ενενήντα τριών χιλιάδων ευρώ (16.193.000 €). 

Νέες θέσεις απασχόλησης: 104 Ε.Μ.Ε. 

Ημερομηνία γνωμοδότησης της Επιτροπής: 30-3-2007 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 233629 (5) 

Προϋποθέσεις και διαδικασία εγγραφής στα δημι- 
ουργούμενα Μητρώα, «Γεωργικών Συμβούλων» και 
«Συνεργατών Γεωργικών Συμβούλων», όσων έχουν 
εγγραψεί στα τηρούμενα στο ΓΕΩΤ.Ε.Ε. Μητρώα 
«Δοκίμων Γ εωργικών Συμβούλων» και «Δοκίμων Συ¬ 
νεργατών Γ εωργικών Συμβούλων», αντίστοιχα, κατά 
την πρώτη εφαρμογή του άρθρου 13 παρ.1 του Κα¬ 
νονισμού ΕΚ/1782/2003 και μέχρι τη δημιουργία 
των Μητρώων «Πιστοποιημένων Γεωργικών Συμ¬ 
βούλων» και «Πιστοποιημένων Συνεργατών Γεωργι- 
κών Συμβούλων», τα οποία προβλέπει η υπ’ αριθμ. 
303894/11.8.2006 («Συμπληρωματικά μέτρα για την 
εφαρμογή του Συστήματος Παροχής Συμβουλών σε 
Γεωργούς, ΕΚ/1782/2003») κοινή υπουργική απόφα¬ 
ση των Υπουργών Εσωτερικών, Δημόσιας Διοίκη¬ 
σης και Αποκέντρωσης - Οικονομίας και Οικονομι¬ 
κών- Αγροτικής Ανάπτυξης και Τροφίμων (ΦΕΚ τ.Β' 
1375/14.9.2006). 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των παρ. 1,2 και 3 του άρθρου 1 του ν. 1338/1983 
«Εφαρμογή του κοινοτικού δικαίου» (ΦΕΚ 34 α'), όπως 
τροποποιήθηκε με το άρθρο 6 του ν. 1440/1984 «συμμε¬ 
τοχή της Ελλάδος στο κεφάλαιο στα αποθεματικά και 
τις προβλέψεις της Ευρωπαϊκής Τράπεζας Επενδύσεων, 
στο Κεφάλαιο της Ευρωπαϊκής Κοινότητας Ανθρακος 
και Χάλυβος και του Οργανισμού Εφοδιασμού ΕΥΡΑ- 
ΤΟΜ» (ΦΕΚ 70 Α') και του άρθρου 3 του αυτού νόμου, 
όπως αυτό αντικαταστάθηκε από το άρθρο 65 του 
ν. 1892/1990 (ΦΕΚ 101 α') «Για τον εκσυγχρονισμό και την 
ανάπτυξη και άλλες διατάξεις» (ΦΕΚ Α' 101). 

β) Της παρ. 3 του άρθρου 22 του ν. 992/1979 «Περί 
οργανώσεως των διοικητικών υπηρεσιών δια την εφαρ¬ 
μογήν της Συνθήκης Προσχωρήσεως της Ελλάδας εις 
τας Ευρωπαϊκός Κοινότητας και ρυθμίσεως συναφών 
θεσμικών και οργανωτικών θεμάτων» (ΦΕΚ Α'280). 

γ) Του άρθρου 8 του ν. 3399/2005 «ρυθμίσεις θεμάτων 
αρμοδιότητας του Υπουργείου Αγροτικής Ανάπτυξης 
και Τροφίμων - Προσαρμογή στη νέα Κ.Α.Π. και άλλες 
διατάξεις» (ΦΕΚ Α' 255). 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ Α'98). 

2. Τα άρθρα 13 ως 16 και 145 του Κανονισμού (ΕΚ 
1782/2003 του Συμβουλίου «για τη θέσπιση κοινών κα¬ 
νόνων για τα καθεστώτα άμεσης στήριξης στα πλαίσια 
της κοινής γεωργικής πολιτικής και για τη θέσπιση ορι¬ 
σμένων καθεστώτων στήριξης για τους γεωργούς και 
για την τροποποίηση των κανονισμών (ΕΟΚ) υπ’ αριθμ. 
2019/1993, (ΕΚ) υπ’ αριθμ. 1452/2001, (ΕΚ) αριθμ. 1453/2001, 
(ΕΚ) υπ’ αριθμ. 1454/2001, (ΕΚ) υπ’ αριθμ. 1868/1992, (ΕΚ) 
υπ’ αριθμ. 2358/1971 και (ΕΚ ) υπ’ αριθμ. 2529/2001» (Ε 
270). 


3. Τον Κανονισμό (ΕΚ 1257/1999 του Συμβουλίου για 
τη στήριξη της Αγροτικής Ανάπτυξης από το ΕΓΤΠΕ, 
όπως τροποποιήθηκε με τον Κανονισμό (ΕΚ) 1783/2003 
και ισχύει. 

4. Τον Κανονισμό (ΕΚ) 817/2004 της Επιτροπής για την 
θέσπιση λεπτομερών κανόνων εφαρμογής του Κανονι¬ 
σμού (ΕΚ) 1257/1999 του Συμβουλίου για τη στήριξη της 
Αγροτικής Ανάπτυξης από το ΕΓΤΠΕ. (Ε 153). 

5. Τον Κανονισμό (ΕΚ) 1698/2005 του Συμβουλίου, για 
τη στήριξη της αγροτικής ανάπτυξης από το Ευρωπαϊκό 
Γεωργικό Ταμείο Αγροτικής Ανάπτυξης (ΕΓΤΑΑ). 

6. Την υπ’ αριθμ. 324032/24.12.2004 κοινή απόφαση των 
Υπουργών Οικονομίας και Οικονομικών, Περιβάλλοντος, 
Χωροταξίας και Δημοσίων Έργων και Αγροτικής Ανά¬ 
πτυξης και Τροφίμων «Εφαρμογή του καθεστώτος της 
πολλαπλής συμμόρφωσης και λοιπά συμπληρωματικά 
μέτρα σε εκτέλεση του κανονισμού (ΕΚ) 1782/2003 του 
Συμβουλίου» (ΦΕΚ 1921 Β'), που κυρώθηκε με την παρ. 1 
του άρθρου 18 του ν. 3399/2005 (ΦΕΚ 255 Α'). 

7. Την υπ’ αριθμ. 262021/21.4.2005 (ΦΕΚ 538 Β') 
απόφαση του Υπουργού Αγροτικής Ανάπτυξης και 
Τροφίμων «Λεπτομέρειες εφαρμογής της υπ’ αριθμ. 
324032/24.12.2004 Υπουργικής απόφασης των Υπουρ¬ 
γών Οικονομίας και Οικονομικών, Χωροταξίας, Περι¬ 
βάλλοντος και Δημοσίων Έργων και Αγροτικής Ανά¬ 
πτυξης και Τροφίμων «Εφαρμογή του καθεστώτος της 
πολλαπλής συμμόρφωσης και λοιπά συμπληρωματικά 
μέτρα σε εκτέλεση του Καν. (ΕΚ) υπ’ αριθμ. 1782/2003 
του Συμβουλίου» (ΦΕΚ 1921 Β')». 

8. Την υπ’ αριθμ. 277628/29.5.2006 κοινή απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Συμπληρωματικά μέτρα 
για την εφαρμογή των άρθρων 3 και 4 του Καν. (ΕΚ) 
1782/2003 του Συμβουλίου που αφορούν στην τήρηση 
των απαιτήσεων που αναφέρονται στα σημεία Β και 
Γ του παραρτήματος III του Κανονισμού αυτού» (ΦΕΚ 
764 Β). 

9. Το π.δ. 344/2000 «Ασκηση του επαγγέλματος του 
γεωτεχνικού» (ΦΕΚ Α'297). 

10. Τις παρ. 1 και 3 του άρθρου 1 του ν.δ. 943/1971 
(ΦΕΚ α' 141) και το ν. 1474/1984 «Τροποποίηση του ιδρυ¬ 
τικού νόμου του Γεωτεχνικού Επιμελητηρίου Ελλάδας 
και άλλες διατάξεις» (Α'128), όπως έχει τροποποιηθεί 
και ισχύει. 

11. Την υπ’ αριθμ. 303894/11.8.2006 (ΦΕΚ 1375/Β) κοινή 
υπουργική απόφαση, των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και 
Οικονομικών και Αγροτικής Ανάπτυξης και Τροφίμων 
με την οποία εγκρίθηκαν συμπληρωματικά μέτρα για 
την εφαρμογή του συστήματος παροχής συμβουλών σε 
γεωργούς (Καν. 1782/03). 

12. Την υπ’ αριθμ. 223490/24.11.2006 (ΦΕΚ τ.Β' 1725/ 
24.11.2006) κοινή υπουργική απόφαση, των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών και Αγροτικής Ανάπτυξης 
και Τροφίμων για τη λειτουργία «Συστήματος Δοκίμων 
Γ εωργικών Συμβούλων και Δοκίμων Συνεργατών Γ εωρ- 
γικών Συμβούλων», κατά την πρώτη εφαρμογή της υπ’ 
αριθμ. 303894/11.8.2006 (ΦΕΚ τ.ΒΊ375/14.9.2006) κοινή 
υπουργική απόφαση. 

13. Την επιτυχή ολοκλήρωση της διαδικασίας κατάρ¬ 
τισης στο ΓΕΩΤ.Ε.Ε. του «Μητρώου Δοκίμων Γεωργι¬ 
κών Συμβούλων» και «Μητρώου Δοκίμων Συνεργατών 

Γεωργικών Συμβούλων», σύμφωνα με τα ορισθέντα με 
την υπ’ αριθμ. 223490/24.11.2006 (ΦΕΚ τ.Β'1725/24.11.2006) 
κοινή υπουργική απόφαση, κατ’ εφαρμογή της οποίας 
έχουν, ήδη, εγγράφει, στα εν λόγω Μητρώα, 943 «Δόκι¬ 
μοι Γεωργικοί Σύμβουλοι» και 206 «Δόκιμοι Συνεργάτες 
Γ εωργικών Συμβούλων», αντίστοιχα (σχετική η υπ’ αριθμ. 
Συνεδρ. 15/29.12.2006 απόφαση του Διοικητικού Συμβου¬ 
λίου του ΓΕΩΤ.Ε.Ε.). 

14. Την ανάγκη άμεσης εγκατάστασης του συστήμα¬ 
τος γεωργικών συμβούλων και συνεργατών γεωργικών 
συμβούλων βάσει των καταρτιζόμενων σύμφωνα με τις 
διατάξεις της παρούσας, Μητρώων «Γεωργικών Συμβού¬ 
λων» και «Συνεργατών Γ εωργικών Συμβούλων». 

15. Την εισήγηση της ειδικής επιτροπής υπό την προε¬ 
δρία του Νομικού Συμβούλου του Κράτους, στο ΥΠΑΑΤ 
που συγκροτήθηκε με την υπ’ αριθμ. 262199/21.2.2007 
απόφαση του Υπουργού ΑΑΤ. 

16. Το γεγονός ότι από τις διατάξεις της παρούσας 
δεν προκαλείται δημόσια δαπάνη, αποφασίζουμε: 

Αρθρο Μόνον 

1. Τα πρόσωπα που έχουν εγγράφει, στα Μητρώα «Δο¬ 
κίμων Γ εωργικών Συμβούλων» και «Δοκίμων Συνεργατών 
Γεωργικών Συμβούλων», που τηρούνται στο ΓΕΩΤ.Ε.Ε., 
κατ' εφαρμογή της υπ’ αριθμ. 223490/24.11.2006 (ΦΕΚ τ.Β' 
1725/24.11.2006) κοινή υπουργική απόφαση, δικαιούνται 
να ζητήσουν την εγγραφή τους, στα καταρτιζόμενα, 
σύμφωνα με τις διατάξεις της παρούσας, Μητρώα «Γε- 
ωργικών Συμβούλων» και «Συνεργατών Γ εωργικών Συμ¬ 
βούλων» (ως «Γεωργικοί Σύμβουλοι» και ως «Συνεργάτες 
Γ εωργικών Συμβούλων», αντίστοιχα), για τις θεματικές 
ενότητες, για τις οποίες έχουν εγγράφει στα εν λόγω 
Μητρώα «Δοκίμων». 

2. Οι «Δόκιμοι Γεωργικοί Σύμβουλοι» και οι «Δόκιμοι 
Συνεργάτες Γ εωργικών Συμβούλων», για να εγγραφούν 
στα «Μητρώα Γ εωργικών Συμβούλων» και στα «Μητρώα 
Συνεργατών Γεωργικών Συμβούλων», αντίστοιχα, υπο¬ 
βάλλουν σχετική Έντυπη Αίτηση- Δήλωσή τους, προς 
το Διοικητικό Συμβούλιο του ΓΕΩΤ.Ε.Ε., το οποίο και 
καθορίζει τον ενιαίο τύπο αυτής της Αίτησης- Δήλωσης, 
ώστε να είναι δεκτική μηχανογραφικής επεξεργασίας, 
μετ' επανέλεγχον τυχόν ελλειπόντων δικαιολογητι- 
κών, όπως αυτά προβλέπονται στα άρθρα 2 και 3 της 
υπ’ αριθμ. 303894/11.8.06 κοινής υπουργικής απόφασης 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών, Αγροτικής Ανάπτυξης και 
Τροφίμων πλήν της βεβαίωσης επάρκειας. 

3. Το Διοικητικό Συμβούλιο του ΓΕΩ.Τ.Ε.Ε. ορίζει με 
απόφασή του, ειδική προθεσμία η οποία λήγει σε κάθε 
περίπτωση την 30.6.2007 για την κατάθεση (στο πρωτό¬ 
κολλο της Κεντρικής Υπηρεσίας του στη Θεσσαλονίκη) 
των ανωτέρω Αιτήσεων - Δηλώσεων των ενδιαφερομέ¬ 
νων και μεριμνά για την ευρύτερη δυνατή δημοσιοποί¬ 
ηση Ανακοίνωσης - Πρόσκλησης των ενδιαφερομένων 
με δημοσίευσή της τουλάχιστον στον ημερήσιο τύπο 
Αθηνών και Θεσσαλονίκης. 

4. Το Διοικητικό Συμβούλιο του ΓΕΩΤ.Ε.Ε. αποφασίζει 
επί των ανωτέρω Αιτήσεων εγγραφής στα «Μητρώα 
Γ εωργικών Συμβούλων» και στα «Μητρώα Συνεργατών 
Γ εωργικών Συμβούλων», το αργότερο μέχρι την 31 Ιουλί¬ 
ου 2007. Ο ενδιαφερόμενος του οποίου η Αίτηση γίνεται 
δεκτή εγγράφεται στο οικείο Μητρώο, με ημερομηνία 
εγγραφής την ημέρα έκδοσης της εν λόγω απόφασης. 


Ο Πρόεδρος του Διοικητικού Συμβουλίου του ΓΕΩΤ.Ε.Ε. 
ή ο νόμιμος αναπληρωτής του εκδίδει, για την εγγραφή 
αυτή, πιστοποιητικό στο οποίο αναγράφεται ο αριθμός 
του Μητρώου, οι θεματικές ενότητες που καλύπτει, η 
εγγραφή του ενδιαφερομένου σ’ αυτό και κάθε άλλο 
χρήσιμο στοιχείο, που ορίζει, με απόφασή του, το Διοι¬ 
κητικό Συμβούλιο του ΓΕΩΤ.Ε.Ε., καθορίζοντας τον τύπο 
και του πιστοποιητικού αυτού. 

5. Οι «δομές Γ εωργικών Συμβούλων» και οι Αγροτικές 
Συνεταιριστικές Οργανώσεις (Α.Σ.Ο.) του άρθρου 2 παρ.1 
περιπτ. β' και γ' της υπ’ αριθμ. 303894/11.8.2006 κοινής 
υπουργικής απόφασης ως και οι συνιστώμενες από τις 
Α.Σ.Ο. κάθε βαθμίδας δομές, δικαιούνται να εγγραφούν 
στα «Μητρώα Γ εωργικών Συμβούλων», εφόσον πληρούν 
τις ακόλουθες προϋποθέσεις: 

α) Απασχολούν, κατά πλήρη απασχόληση, τουλάχι¬ 
στον δύο (2) «Γεωργικούς Συμβούλους», οι οποίοι καλύ¬ 
πτουν τουλάχιστον τρεις από τις θεματικές ενότητες 
της παρ. 1.1 του άρθρου 5 της ως άνω κοινής υπουργικής 
απόφασης εκτός εάν απασχολούνται πλήρως οι ίδιοι 
μέτοχοι της παρ.β'. 

β) Στο εταιρικό ή μετοχικό κεφάλαιο των «δομών Γε- 
ωργικών Συμβούλων», εξαιρουμένων των Α.Σ.Ο., μετέ¬ 
χουν τουλάχιστο κατά 51% «Γεωργικοί Σύμβουλοι». 

γ) Διαθέτουν τον απαραίτητο εξοπλισμό και τα ακό¬ 
λουθα μέσα: 

αα. Επαγγελματική στέγη. 

αβ.'Ενα τουλάχιστον (1) ηλεκτρονικό υπολογιστή ανά 
2 εργαζόμενους. 

αγ. Σύστημα αρχειοθέτησης για έντυπα και ηλεκτρο¬ 
νικά αρχεία. 

αδ. Λογισμικό εφαρμογών γραφείου και λογισμικό 
σύστημα γεωγραφικών πληροφοριών, εγκατεστημένα 
σε ηλεκτρονικούς υπολογιστές. 

αε. Σύνδεση στο διαδίκτυο, με ελάχιστη ταχύτητα 
128 ΚόϊΙ/δθο. 

δ) Το αντικείμενο της δραστηριότητας αποκλειστικά 
των ιδίων (ατομικής επιχείρησης, νομικού προσώπου, 
Α.Σ.Ο. ή δομής που συστήνεται από Α.Σ.Ο.) δεν περι¬ 
λαμβάνει εμπορία γεωργικών σκευασμάτων και φαρ¬ 
μάκων. 

ε) Δεν είναι μέτοχοι (η ατομική επιχείρηση, το νομι¬ 
κό πρόσωπο, η ΑΣΟ, η συνιστωμένη από Α.Σ.Ο. δομή, 
ή στελέχη αυτών) σε εταιρεία εμπορίας κτηνιατρικών 
φαρμακευτικών προϊόντων και φαρμακούχων ζωοτρο¬ 
φών, είτε ως Εταιρία είτε τα στελέχη αυτής, και 

στ) Τα στελέχη της ατομικής επιχείρησης, του νομι¬ 
κού προσώπου, της Α.Σ.Ο., και της συνιστωμένης από 
Α.Σ.Ο. δομής, δεν έχουν σχέση εξαρτημένης εργασίας 
με εταιρείες εμπορίας κτηνιατρικών φαρμακευτικών 
προϊόντων και φαρμακούχων ζωοτροφών. 

6. Ο «Γεωργικός Σύμβουλος» που μετέχει ή εργάζεται 
σε ατομική επιχείρηση ή σε νομικό πρόσωπο ή σε Α.Σ.Ο. 
της παρ.5 του παρόντος άρθρου δεν επιτρέπεται να 
συμμετέχει στο σύστημα και ως φυσικό πρόσωπο. 

7. Το Υπουργείο Αγροτικής Ανάπτυξης και Τροφίμων 
(Δ/νση Γεωργικών Εφαρμογών) και το ΓΕΩΤ.Ε.Ε, είτε 
συνεργαζόμενα, είτε αυτοτελώς έκαστο, με στόχο τη 
διαρκή βελτίωση των υπηρεσιών και του συστήματος, 
οργανώνει ενημερωτικά σεμινάρια τα οποία υποχρεω¬ 
τικά παρακολουθούν οι φορείς λειτουργίας του συστή¬ 
ματος, εφόσον κληθούν για το σκοπό αυτό. 

Ειδικά το πρώτο έτος εφαρμογής τα ενημερωτικά 
σεμινάρια υποχρεούται να παρακολουθήσει το σύνολο 
των φορέων λειτουργίας. 

8. Οι «δομές Γεωργικών Συμβούλων» και οι Αγροτι¬ 
κές Συνεταιριστικές Οργανώσεις (Α.Σ.Ο.) της ανωτέρω 
παραγράφου 5 του παρόντος άρθρου, οι οποίες εν- 
διαφέρονται να εγγραφούν στα «Μητρώα Γ εωργικών 
Συμβούλων», υποβάλλουν, προς το Διοικητικό Συμβούλιο 
του ΓΕΩΤ.Ε.Ε., συμπληρωμένη σχετική Έντυπη Αίτηση- 
Δήλωσή τους, συνοδευόμενη από όλα τα δικαιολογητικά 
που αποδεικνύουν τη συνδρομή των προϋποθέσεων της 
αιτούμενης εγγραφής τους. Το Διοικητικό Συμβούλιο 
του ΓΕΩΤ.Ε.Ε. καθορίζει, με απόφασή του, τον τύπο της 
προβλεπόμενης στο προηγούμενο εδάφιο Έντυπης Αίτη¬ 
σης- Δήλωσης, ώστε οι υποβαλλόμενες Αιτήσεις- Δηλώ¬ 
σεις να ανταποκρίνονται, κατά τρόπο ενιαίο και δεκτικό 
μηχανογραφικής επεξεργασίας, στην περιεχόμενη σ’ 
αυτές δήλωση- καταγραφή των απαιτούμενων από τις 
διατάξεις του άρθρου 2 της υπ’ αριθμ. 303894/11.8.2006 
κοινή υπουργική απόφαση προϋποθέσεων και ορίζει 
ειδική προθεσμία για την κατάθεση των Αιτήσεων, η 
οποία σε κάθε περίπτωση λήγει την 15.7.2007 σύμφω¬ 
να με τα προβλεπόμενα στην παρ. 3 του παρόντος 
άρθρου. Οι Αιτήσεις- Δηλώσεις, μετά την καταχώρησή 
τους, στο Βιβλίο Πρωτοκόλλου του ΓΕΩΤ.Ε.Ε., διαβιβά¬ 
ζονται, αυθημερόν, στο Γραμματέα της προβλεπόμενης 
από τις διατάξεις της παρ. 10 του παρόντος «Γνωμοδο- 
τικής Επιτροπής Μητρώων Γεωργικών Συμβούλων και 
Συνεργατών Γ εωργικών Συμβούλων» και καταχωρούνται 
από αυτό, στο τηρούμενο, με ευθύνη του, Ειδικό Βιβλίο 
Πρωτοκόλλου της. 

9. Το Διοικητικό Συμβούλιο του ΓΕΩΤ.Ε.Ε., αποφασίζει 
μέχρι 15.9.2007, επί των Αιτήσεων της προηγούμενης 
παραγράφου, σύμφωνα με την υποβαλλόμενη σε αυτό 
γνώμη της προαναφερόμενης «Γνωμοδοτικής Επιτρο¬ 
πής», την αποδοχή ή την απόρριψη των Αιτήσεων αυτών. 
Για το σκοπό αυτό, η ανωτέρω Επιτροπή συνέρχεται 
και γνωμοδοτεί, επί των Αιτήσεων, υποχρεούμενη να 
διαβιβάσει την αιτιολογημένη γνώμη της, προς το Δι¬ 
οικητικό Συμβούλιο του ΓΕΩΤ.Ε.Ε., το αργότερο μέχρι 
την 31η Αυγούστου 2007. Ο ενδιαφερόμενος του οποίου 
η Αίτηση γίνεται δεκτή, κατά τα ανωτέρω, εγγράφεται 
στο «Μητρώο Γεωργικών Συμβούλων», με ημερομηνία 
εγγραφής την ημέρα έκδοσης της σχετικής απόφασης 
του Διοικητικού Συμβουλίου του ΓΕΩΤ.Ε.Ε.. Ο Πρόεδρος 
του Διοικητικού Συμβουλίου του ΓΕΩΤ.Ε.Ε. ή ο νόμιμος 
αναπληρωτής του εκδίδει, για την εγγραφή αυτή, Πι¬ 
στοποιητικό, στο οποίο αναγράφεται ο αριθμός του 
Μητρώου, οι θεματικές ενότητες που καλύπτει η εγγρα¬ 
φή του ενδιαφερομένου σ’ αυτό και κάθε άλλο χρήσιμο 
στοιχείο, που ορίζει, με απόφασή του, το Διοικητικό 
Συμβούλιο του ΓΕΩΤ.Ε.Ε. καθορίζοντας τον τύπο του 
Πιστοποιητικού αυτού. 

10. Με απόφαση του Γενικού Γραμματέα του Υπουρ¬ 
γείου Αγροτικής Ανάπτυξης και Τροφίμων, ορίζονται τα 


μέλη της συνιστώμενης με την παρούσα «Γνωμοδοτικής 
Επιτροπής Μητρώων Γ εωργικών Συμβούλων και Συνερ¬ 
γατών Γ εωργικών Συμβούλων», που έχει την έδρα της 
στο Κατάστημα της Κεντρικής Υπηρεσίας του ΓΕΩΤ.Ε.Ε. 
στη Θεσσαλονίκη και είναι αρμόδια να γνωμοδοτεί: 

α. Επί των Αιτήσεων των ενδιαφερομένων της παρ. 
5 του παρόντος άρθρου, για την εγγραφή τους στα 
«Μητρώα Γ εωργικών Συμβούλων», β. Δεσμευτικά για το 
Διοικητικό Συμβούλιο του ΓΕΩΤ.Ε.Ε., επί των Αιτήσεων 
Θεραπείας κατά πράξεων, που εκδόθηκαν κατά τη δια¬ 
δικασία της υπ’ αριθμ. 223490/24.11.2006 κοινή υπουργική 
απόφαση και γ. κατά τον επανέλεγχο των ελλειπόντων 
δικαιολογητικών της παρ. 2 του παρόντος άρθρου. 

Η Επιτροπή αυτή αποτελείται από πέντε (5) μέλη, συ¬ 
γκροτούμενη ως εξής: 

α. Πρόεδρός της ορίζεται από το Γ ενικό Γ ραμματέα 
του Υπουργείου Αγροτικής Ανάπτυξης και Τροφίμων, 
Προϊστάμενος Διεύθυνσης του Υπουργείου τούτου, Κα¬ 
τηγορίας ΠΈ. Γεωτεχνικών, Ειδικότητας Γεωπόνων, με 
βαθμό Διευθυντή και ως αναπληρωτής του, υπάλληλος, 
με τα ίδια προσόντα και θέση. 

β. Μέλη της ορίζονται: 

αα. Δύο υπάλληλοι της Κεντρικής Υπηρεσίας του 
ΓΕΩΤ.Ε.Ε., Κατηγορίας ΠΈ. Γεωτεχνικών, με αναπληρω¬ 
τές τους, υπαλλήλους του ΓΕΩΤ.Ε.Ε. και της Περιφέρειας 
Κεντρικής Μακεδονίας, με τα ίδια προσόντα. Και 

ββ. Δύο υπάλληλοι της Γ ενικής Διεύθυνσης Εφαρμο¬ 
γών καιΈρευνας του Υπουργείου Αγροτικής Ανάπτυξης 
και Τροφίμων, Κατηγορίας ΠΈ. Γ εωτεχνικών, με αναπλη¬ 
ρωτές τους, υπαλλήλους της ίδιας Γ ενικής Διεύθυνσης, 
με τα ίδια προσόντα. 

Με την ίδια απόφαση ορίζονται, ως Γραμματέας της 
Επιτροπής, και ως αναπληρωτής του, Διοικητικοί υπάλ¬ 
ληλοι της Κεντρικής Υπηρεσίας του ΓΕΩΤ.Ε.Ε. 

11. Όλες οι αναφερόμενες στο παρόν άρθρο προθεσμίες 
δύνανται να παραταθούν με απόφαση του Γ ενικού Γ ραμμα¬ 
τέα του Υπουργείου Αγροτικής Ανάπτυξης και Τροφίμων. 

12. Η αληθής έννοια της παρ. 1 του άρθρου 6 της υπ’ 
αριθμ. 303894/11.8.2006 κοινής υπουργικής απόφασης 
είναι ότι οι αναφερόμενες θεματικές ενότητες περι¬ 
λαμβάνουν μόνον τον τομέα «πολλαπλή συμμόρφωση» 
(παρ. 1.1 άρθρου 5 της ως άνω κοινής υπουργικής από¬ 
φασης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2007 

οι ΥΠΟΥΡΓΟΙ 

